Závod protipožiarnej ochrany Železníc Slovenskej republiky

Závod protipožiarnej ochrany železníc Slovenskej republiky bol závodný hasičský zbor Železníc Slovenskej republiky, ktorého hlavnou úlohou bolo dbať na bezpečnosť železničných tratí a v prípade potreby vykonávať záchrannú činnosť.

Po zrušení závodu v roku 2014 pri železničných udalostiach zasahujú príslušníci Hasičského a záchranného zboru.

Dejiny 
Už v roku 2008 Ministerstvo dopravy, pôšt a telekomunikácií uvažovalo o presune požiarnej ochrany na Hasičský a záchranný zbor. Želeničný hasiči pred zrušením fungovali 60 rokov. V marci 2014 boli pochybnosti o potrebe závodných hasičov. Po zrušení v roku 2014 prešla časť zamestnancov (tri útvary) pod ZSSK. Útvary Bratislava, Nové Zámky a Košice mali prejsť pod ZSSK, útvary Zvolen, Žilina a Čierna nad Tisou mali prejsť na ŽS Cargo.

Činnosť 
V roku 2008 zamestnával 178 ľudí a 9 riadiacich pracovníkov. Za trojročné obdobie 20052007 došlo v rámci ZSSK k 83 požiarom a ku škode 541 061 eur, ale uchránených bolo 7,6 mil. eur. V prípade ŽS Cargo v rovnakom období k 80 požiarom, škode 272 190 eur a uchránenému majetku 5,5 mil eur. V roku 2013 boli na hasičskú činnosť vydané 4 mil eur. Počas roka mali približne 200 zásahov.

Útvary 
V roku 2008 boli zboru útvary rozmiestnené nasledovne:
 Bratislava 
 Žilina
 Zvolen
 Nové Zámky (a vysunuté družstvo v Štúrove)
 Košice (s vysunutým družstvom v Poprade a v Čiernej nad Tisou)

Vozidlá 
Vozidlá používané Závodom protipožiarnej ochrany železníc SR:
 CAS 27 Dennis Sabre
 CAS 32 Tatra 815
 DA Avia A30
 DA Avia A31
 VA Lada Niva
 Toyota Hilux

Referencie 

Hasičské organizácie
Železnice Slovenskej republiky
Zaniklo v 2014